1994D0604 — DA — 01.06.2004 — 005.001

Dette dokument er et dokumentationsredskab, og institutionerne påtager sig intet ansvar herfor

►B AFGØRELSE Nr. 153 af 7. oktober 1993 om de blanketter, der skal benyttes ved anvendelsen af Rådets forordning (EØF) nr. 1408/71 og (EØF) nr. 574/72 (E 001, E 103-E 127) (Tekst af betydning for EØS) (94/604/EF) (EFT L 244, 19.9.1994, p.22)

Ændret ved:









▼B

AFGØRELSE Nr. 153

af 7. oktober 1993

om de blanketter, der skal benyttes ved anvendelsen af Rådets forordning (EØF) nr. 1408/71 og (EØF) nr. 574/72 (E 001, E 103-E 127)

(Tekst af betydning for EØS)

(94/604/EF)

DE EUROPÆISKE FÆLLESSKABERS ADMINISTRATIVE KOMMISSION FOR VANDRENDE ARBEJDSTAGERES SOCIALE SIKRING HAR —

under henvisning til artikel 81, litra a), i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet, i henhold til hvilken den har til opgave at behandle ethvert administrativt spørgsmål, der opstår i forbindelse med bestemmelserne i forordning (EØF) nr. 1408/71 og senere forordninger,

under henvisning til artikel 2, stk. 1, i Rådets forordning (EØF) nr. 574/72 af 21. marts 1972 i henhold til hvilken den udarbejder de attester, erklæringer, begæringer og øvrige dokumenter, der er nødvendige for anvendelsen af forordningerne,

under henvisning til afgørelse nr. 130 af 17. oktober 1985 om udarbejdelse og tilpasning af de blanketter, der skal benyttes ved anvendelsen af forordningerne, og

ud fra følgende betragtninger:

det er ligeledes nødvendigt at foretage en tilpasning af disse blanketter for at tage hensyn til ændringer i medlemsstaternes nationale lovgivninger;

aftalen om Det Europæiske Økonomiske Samarbejdsområde af 2. maj 1992, med tillæg af Protokol af 17. marts 1993, bilag IV, gennemfører Rådets forordninger (EØF) nr. 1408/71 og (EØF) nr. 574/72 inden for Det Europæiske Økonomiske Samarbejdsområde;

ved afgørelse truffet af Det Blandede EØS-udvalg vil de blanketter, der skal benyttes ved anvendelsen af Rådets forordning (EØF) nr. 1408/71 og (EØF) nr. 574/72, blive tilpasset og anvendt inden for Det Europæiske Økonomiske Samarbejdsområde;

af praktiske årsager skal der anvendes identiske blanketter inden for Fællesskabet og inden for Det Europæiske Økonomiske Samarbejdsområde;

med henblik på Liechtensteins tiltrædelse til EØS på et senere tidspunkt skal disse blanketter ligeledes tilpasses for så vidt angår Liechtenstein;

afgørelsen af, på hvilke sprog blanketterne skal udfærdiges, er gjort til genstand for henstilling nr. 15 fra Den Administrative Kommission —

TRUFFET FØLGENDE AFGØRELSE:







1. De blanketter E 001, E 103-127, der er gengivet i afgørelse nr. 130, erstattes af vedlagte blanketter.

2. Medlemsstaternes kompetente myndigheder stiller vedlagte blanketter til rådighed for alle interesserede (berettigede personer, institutioner, arbejdsgivere etc.)

3. Hver blanket forefindes på Fællesskabets officielle sprog og er udarbejdet på en sådan måde, at de forskellige versioners tekst er helt sammenfaldende, hvilket muliggør, at hver enkelt modtager (berettiget person, institution, arbejdsgiver etc.) kan få en blanket, der er trykt på hans eget sprog.

5. Denne afgørelse træder i kraft den første dag i den måned, der følger efter dens offentliggørelsen i De Europæiske Fællesskabers Tidende.

Formanden for Den Administrative Kommission

Gabrielle CLOTUCHE

Fortegnelse over blanketterne







E 001 — Anmodning om oplysninger, meddelelse om oplysninger, anmodning om blanketter, rykkerskrivelse, vedrørende en arbejdstager, en selvstændig erhvervsdrivende, en grænsearbejder, en pensionist, en pensionsansøger, en arbejdsløs, en berettiget E 103 — Udøvelse af ret til at vælge E 104 — Attest om sammenlægning af forsikrings-, beskæftigelses- eller bopælsperioder E 105 — Attest om arbejdstagerens eller den selvstændige erhvervsdrivendes familiemedlemmer, der skal tages i betragtning ved beregning af kontantydelser i tilfælde af uarbejdsdygtighed E 106 — Attest om ret til naturalydelser ved sygdom og moderskab, for så vidt angår personer bosat i et andet land end det kompetente land E 107 — Anmodning om attest for ret til naturalydelser E 108 — Meddelelse om suspension eller bortfald af ret til naturalydelser ved sygdom og moderskab E 109 — Attest med henblik på registrering af arbejdstagerens eller den selvstændige erhvervsdrivendes familiemedlemmer samt førelse af fortegnelser E 110 — Attest for arbejdstagere beskæftiget ved international transport E 111 — Attest for ret til naturalydelser under ophold i en medlemsstat E 112 — Attest om fortsat modtagelse af ydelser fra syge- og moderskabsforsikringen E 113 — Hospitalsbehandling, meddelelse om indlæggelse og udskrivning E 114 — Tilståelse af proteser, større bandager etc. E 115 — Begæring om kontantydelser på grund af uarbejdsdygtighed E 116 — Lægeerklæring vedrørende uarbejdsdygtighed (sygdom, moderskab, arbejdsulykke, erhvervssygdom) E 117 — Tilståelse af kontantydelser i tilfælde af moderskab og uarbejdsdygtighed E 118 — Meddelelse om ikke-anerkendelse eller ophør af uarbejdsdygtighed E 119 — Attest om arbejdsløses og deres familiemedlemmers ret til ydelser fra syge- og moderskabsforsikringen E 120 — Attest om ret til naturalydelser for pensions- eller renteansøgere og deres familiemedlemmer E 121 — Attest for registrering af pensions- eller rentemodtagere samt førelse af fortegnelser E 122 — Attest med henblik på tilståelse af naturalydelser til pensions- eller rentemodtageres familiemedlemmer E 123 — Attest for ret til naturalydelser fra forsikringen mod arbejdsulykker og erhvervssygdomme E 124 — Begæring om begravelseshjælp E 125 — Individuel opgørelse over de faktiske udgifter E 126 — Fastsættelse af refusionstakster for naturalydelser E 127 — Individuel opgørelse over de månedlige fikserede beløb

▼M6 —————